
BIROUL PERMANENT
AL
CAMEREI DEPUTAŢILOR

Vă înaintăm, alăturat, raportul comun asupra proiectului de Lege privind aprobarea Ordonanţei de urgenţã a Guvernului nr.86/2019 pentru prorogarea termenului prevăzut la art.1 alin.(1) din Ordonanţa de urgenţă a Guvernului nr.117/2017 privind stabilirea măsurilor în vederea asigurării mecanismelor şi a resurselor financiare necesare returnării donaţiilor colectate pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, transmis Comisiei pentru buget, finanţe şi bănci şi Comisiei pentru cultură, arte şi mijloace de informare în masă, pentru dezbatere în fond, în procedură de urgenţă, cu adresa nr. PLx. 79 din 02 martie 2020. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,
	PREŞEDINTE,



	Sorin LAZĂR
	Gigel - Sorinel ŞTIRBU

RAPORT COMUN
asupra proiectului de Lege privind aprobarea Ordonanţei de urgenţã a Guvernului nr.86/2019 pentru prorogarea termenului prevăzut la art.1 alin.(1) din Ordonanţa de 
urgenţă a Guvernului nr.117/2017 privind stabilirea măsurilor în vederea asigurării mecanismelor şi a resurselor financiare necesare returnării donaţiilor colectate pentru achiziţionarea unui bun aparţinând patrimoniului cultural naţional mobil clasat
 în categoria tezaurul patrimoniului cultural naţional mobil
         În conformitate cu prevederile art. 94 şi 115 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru cultură, arte şi mijloace de informare în masă, au fost sesizate, prin adresa nr. PLx. 79 din 02 martie 2020, spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţã a Guvernului nr.86/2019 pentru prorogarea termenului prevăzut la art.1 alin.(1) din Ordonanţa de urgenţă a Guvernului nr.117/2017 privind stabilirea măsurilor în vederea asigurării mecanismelor şi a resurselor financiare necesare returnării donaţiilor colectate pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil.

Potrivit prevederilor art. 75 din Constituţia României, republicată şi ale art. 91 din Regulamentul Camerei Deputaţilor, republicat, Camera  Deputaţilor este Cameră decizională. 
Senatul, în calitate de primă Cameră sesizată, a adoptat tacit proiectul de Lege în şedinţa din data de 26 februarie 2020.

La dezbaterea proiectului de Lege s-a avut în vedere avizul favorabil al Consiliului Legislativ, cu observaţii şi propuneri. 
Proiectul de Lege supus dezbaterii are ca obiect de reglementare prorogarea termenului de restituire a sumelor de bani colectate de la donatori (prevăzut la art. 1 alin.(1) din Ordonanţa de urgenţă a Guvernului nr. 117/2017), în vederea achiziţionării operei de artă "Cuminţenia Pământului", de la 31 decembrie 2019 până la 31 decembrie 2020. Prorogarea este necesară pentru finalizarea procedurii de restituire a sumelor de bani colectate cu titlu de donaţie (potrivit prevederilor Ordonanţei de urgenţă a Guvernului nr. 10/2016, respinsă prin Legea nr. 19/2017). Costurile aferente restituirii acestor sume, indiferent de mijlocul prin care acestea au fost colectate, vor fi suportate de la bugetul de stat, prin bugetul Ministerului Culturii. 
Potrivit prevederilor art. 61 şi art. 63 din Regulamentul Camerei Deputaţilor, republicat, examinarea proiectului de Lege a avut loc în şedinţe online separate. Membrii Comisiei pentru buget, finanţe şi bănci au examinat proiectul de Lege menționat mai sus, în ședința online din data de 28 aprilie 2020.    
La lucrările online ale Comisiei și-au înregistrat prezența un număr de 27 deputați, din totalul de 27 de membri.
Comisia pentru cultură, arte şi mijloace de informare în masă şi-a desfăşurat lucrările în şedinţa online din 22 aprilie 2020. Din numărul total de 16 membri ai Comisiei pentru cultură, arte şi mijloace de informare în masă, au participat la şedinţă 12 deputaţi. 

La dezbaterile online ale Comisiei pentru cultură, arte şi mijloace de informare în masă a participat, în calitate de invitat, domnul Liviu Brătescu, secretar de stat în cadrul Ministerului Culturii.
La dezbaterile online ale Comisiei pentru buget, finanțe și bănci a participat, în calitate de invitat, domnul Liviu Brătescu, secretar de stat în cadrul Ministerului Culturii.
În urma examinării proiectului de Lege pentru aprobarea Ordonanţei de urgenţã a Guvernului nr.86/2019 pentru prorogarea termenului prevăzut la art.1 alin.(1) din Ordonanţa de urgenţă a Guvernului nr.117/2017 privind stabilirea măsurilor în vederea asigurării mecanismelor şi a resurselor financiare necesare returnării donaţiilor colectate pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, membrii celor două  Comisii au hotărât, cu unanimitate de voturi, să propună plenului Camerei Deputaților spre dezbatere și adoptare proiectul de Lege pentru aprobarea Ordonanţei de urgenţã a Guvernului nr.86/2019 pentru prorogarea termenului prevăzut la art.1 alin.(1) din Ordonanţa de urgenţă a Guvernului nr.117/2017 privind stabilirea măsurilor în vederea asigurării mecanismelor şi a resurselor financiare necesare returnării donaţiilor colectate pentru achiziţionarea unui bun aparţinând patrimoniului cultural naţional mobil clasat în categoria tezaurul patrimoniului cultural naţional mobil, în forma adoptată de Senat. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Sorin LAZĂR
	PREŞEDINTE, 

Gigel - Sorinel ŞTIRBU


	SECRETAR,

Marilen-Gabriel PIRTEA

	SECRETAR, 

Beatrice TUDOR


Şef serviciu, Giorgiana Ene                                                                   
Consilier, Simina Alexandra Mocanu                                               

